EUROPA-PARLAMENTETS OG RÅDETS FORORDNING (EU) 2019/712\nom sikring af konkurrencen inden for lufttransport og om ophævelse af forordning (EF) nr. 868/2004\nLuftfart spiller en afgørende rolle i Unionens økonomi og unionsborgernes dagligdag og er en af de mest dynamiske sektorer med de bedste resultater i europæisk økonomi. Den er en stærk drivkraft for økonomisk vækst, jobskabelse, handel og turisme samt transportforbindelser og mobilitet for både virksomheder og borgere, navnlig på Unionens indre marked for luftfart. I de seneste årtier har væksten i lufttransportydelser bidraget mærkbart til at forbedre transportforbindelserne i Unionen og til tredjelande, og den har været en betydelig drivkraft for Unionens økonomi.\nEU-luftfartsselskaberne befinder sig centralt i et globalt net, der forbinder Europa internt og med resten af verden. De bør kunne konkurrere med tredjelandes luftfartsselskaber på grundlag af åben og loyal konkurrence. Dette er nødvendigt for at gavne forbrugerne, opretholde betingelser, som fremmer lufttransportforbindelser på et højt niveau i Unionen, og for at sikre gennemsigtighed, lige vilkår og fortsat konkurrenceevne for EU-luftfartsselskaber samt beskæftigelse af høj kvalitet i Unionens luftfartsindustri.\nI forbindelse med øget konkurrence mellem lufttransportaktørerne globalt er loyal konkurrence et uomgængeligt princip generelt i forbindelse med driften af internationale lufttransportydelser. Princippet anerkendes navnlig af Chicagokonventionen angående international civil luftfart af 7. december 1944 (»Chicagokonventionen«), hvis præambel indeholder en anerkendelse af behovet for, at internationale lufttransportydelser skal bygge på lige vilkår. I Chicagokonventionens artikel 44 erklæres det endvidere, at Organisationen for International Civil Luftfart (ICAO) har som målsætning at fremme udviklingen af international lufttransport for derigennem at sikre, at enhver af de kontraherende stater får rimelig mulighed for at drive internationale luftruter, og undgå forskelsbehandling de kontraherende stater imellem.\nPrincippet om loyal konkurrence er veletableret i Unionen, hvor markedsforvridende praksis er underlagt EU-retten, som garanterer lige muligheder og loyale konkurrencevilkår for EU-luftfartsselskaber og luftfartsselskaber i tredjelande, der opererer i Unionen.\nTrods Unionens og nogle tredjelandes kontinuerlige bestræbelser er principperne om loyal konkurrence dog endnu ikke blevet defineret ved hjælp af særlige multilaterale regler, navnlig inden for rammerne af ICAO-aftaler eller Verdenshandelsorganisationens aftaler (WTO-aftaler) såsom Den almindelige overenskomst om handel med tjenesteydelser (GATS) og bilaget om lufttransportydelser hertil, fra hvis anvendelsesområde lufttransportydelser i vidt omfang er blevet udelukket.\nIndsatsen bør derfor styrkes inden for rammerne af ICAO og WTO for aktivt at støtte udviklingen af internationale regler, som garanterer loyale konkurrencevilkår blandt alle luftfartsselskaber.\nLoyal konkurrence mellem luftfartsselskaber bør fortrinsvis tages op inden for rammerne af lufttransportaftaler eller aftaler om luftfartsydelser med tredjelande. De fleste lufttransportaftaler eller aftaler om luftfartsydelser, der indgås mellem Unionen eller dens medlemsstater eller begge på den ene side og tredjelande på den anden, indeholder dog indtil videre ikke tilstrækkelige regler for loyal konkurrence. Indsatsen bør derfor styrkes for at forhandle om at få inddraget klausuler om loyal konkurrence i eksisterende og fremtidige lufttransportaftaler eller aftaler om luftfartsydelser med tredjelande.\nLoyal konkurrence mellem luftfartsselskaber kan også sikres via relevant EU-lovgivning såsom Rådets forordning (EØF) nr. 95/93 (3) og Rådets direktiv 96/67/EF (4). I det omfang hensynet til loyal konkurrence forudsætter beskyttelse af EU-luftfartsselskaber mod visse former for praksis, der er indført af tredjelande eller tredjelandes luftfartsselskaber, blev dette tidligere reguleret ved Europa-Parlamentets og Rådets forordning (EF) nr. 868/2004 (5). Forordning (EF) nr. 868/2004 har imidlertid vist sig at være ineffektiv med hensyn til den bagvedliggende generelle målsætning om loyal konkurrence. Dette er navnlig tilfældet for nogle af reglerne heri vedrørende definitionen af de pågældende former for praksis — bortset fra støtte — og kravene vedrørende iværksættelsen og gennemførelsen af undersøgelser. Dertil kommer, at forordning (EF) nr. 868/2004 ikke har givet komplementaritet med lufttransportaftaler eller aftaler om luftfartsydelser, hvori Unionen er part. I lyset af antallet og betydningen af de ændringer, som ville være nødvendige for at tackle disse spørgsmål, bør forordning (EF) nr. 868/2004 erstattes af en ny retsakt.\nKonkurrenceevnen i Unionens luftfartssektor afhænger af konkurrenceevnen i hver del af værdikæden i luftfartssektoren, og den kan kun fastholdes ved komplementære politikker. Unionen bør indgå i en konstruktiv dialog med tredjelande for at finde et grundlag for loyal konkurrence. I denne forbindelse er en effektiv, forholdsmæssig og afskrækkende lovgivning fortsat nødvendig med henblik på at opretholde betingelser, som fremmer transportforbindelser på et højt niveau i Unionen og sikrer loyal konkurrence med tredjelandes luftfartsselskaber. Kommissionen bør til dette formål gives beføjelse til at gennemføre en undersøgelse og om nødvendigt træffe foranstaltninger. Sådanne foranstaltninger bør kunne anvendes, når konkurrenceforvridende praksis påfører EU-luftfartsselskaber skade.\nForskelsbehandling kan omfatte situationer, hvor et EU-luftfartsselskab er genstand for differentieret behandling uden objektiv begrundelse, navnlig differentieret behandling vedrørende priser på og adgang til groundhandlingydelser, lufthavnsinfrastruktur, luftfartsydelser, tildeling af ankomst- og afgangstidspunkter, administrative procedurer såsom procedurer for tildeling af visa til udenlandske luftfartsselskabers personale, nærmere ordninger for salg og distribution af luftfartsydelser eller ethvert andet spørgsmål vedrørende forretningsvirksomhed såsom besværlige toldbehandlingsprocedurer eller enhver anden urimelig praksis af finansiel eller operationel art.\nSagsforløb bør afsluttes uden afhjælpende foranstaltninger i henhold til denne forordning, hvis vedtagelse af afhjælpende foranstaltninger strider mod Unionens interesser, idet der tages særligt hensyn til deres indvirkning på andre personer, navnlig forbrugere eller virksomheder i Unionen, samt deres indvirkning på transportforbindelser på et højt niveau i hele Unionen. Ved vurderingen af Unionens interesser bør der udvises særlig opmærksomhed over for situationen i medlemsstater, der udelukkende eller i væsentlig grad er afhængige af lufttransport til deres transportforbindelser med resten af verden, og der bør sikres overensstemmelse med Unionens andre politikområder. Sagsforløb bør ligeledes afsluttes uden foranstaltninger, når forudsætningerne for sådanne foranstaltninger ikke eller ikke længere er opfyldt.\nVed fastlæggelsen af om vedtagelse af afhjælpende foranstaltninger ville være imod Unionens interesse, bør Kommissionen tage højde for alle interesserede parters synspunkter. Med henblik på at tilrettelægge høringer med alle interesserede parter og give dem mulighed for at blive hørt, bør der i meddelelsen om undersøgelsens iværksættelse angives tidsfrister for fremsendelse af oplysninger eller for anmodning om en høring. Interesserede parter bør være bekendt med betingelserne for videregivelse af de oplysninger, de fremsender, og bør kunne reagere på andre parters bemærkninger.\nFor at holde Kommissionen tilstrækkeligt underrettet om mulige elementer, som gør det berettiget at iværksætte en undersøgelse, bør alle medlemsstater, EU-luftfartsselskaber eller sammenslutninger af EU-luftfartsselskaber kunne indgive en klage, som bør behandles inden for en rimelig frist.\nMed henblik på at sikre forordnings effektivitet er det afgørende, at Kommissionen kan indlede et sagsforløb på grundlag af en klage, der fremlægger umiddelbare beviser for en trussel om skade.\nI løbet af undersøgelsen bør Kommissionen tage højde for den konkurrenceforvridende praksis i den relevante kontekst. I betragtning af de mange forskellige mulige former for praksis kan en praksis og dens virkninger i nogle tilfælde være begrænset til lufttransportaktiviteter vedrørende en rute mellem to byer, mens det i andre tilfælde kan være relevant at vurdere en praksis og dens virkninger for det bredere lufttransportnet.\nDet er vigtigt at sikre, at undersøgelsen kan udvides til det bredest mulige spektrum af relevante elementer. Til dette formål bør Kommissionen kunne foretage undersøgelser i tredjelande med forbehold af samtykke fra de berørte enheder i et tredjeland, og såfremt disse tredjelande ikke gør indsigelse. Af samme årsager og til samme formål bør medlemsstaterne have pligt til efter bedste evne at bistå Kommissionen. Kommissionen bør afslutte undersøgelsen på grundlag af den bedste tilgængelige dokumentation.\nI løbet af undersøgelsen kan Kommissionen overveje, hvorvidt den konkurrenceforvridende praksis også udgør en tilsidesættelse af en international lufttransportaftale eller en international aftale om luftfartsydelser eller en anden aftale, der indeholder bestemmelser om lufttransportydelser, hvori Unionen er part. I så fald kan Kommissionen overveje, om den konkurrenceforvridende praksis, som også udgør en tilsidesættelse af en international lufttransportaftale eller en international aftale om luftfartsydelser eller en anden aftale, der indeholder bestemmelser om lufttransportydelser, hvori Unionen er part, mere hensigtsmæssigt kan reguleres ved anvendelse af de tvistbilæggelsesprocedurer, som den pågældende aftale fastlægger. I så fald bør Kommissionen kunne suspendere den undersøgelse, som er iværksat i henhold til denne forordning. Hvis anvendelsen af de tvistbilæggelsesprocedurer, som er fastlagt i den internationale lufttransportaftale eller den internationale aftale om luftfartsydelser eller en anden aftale, der indeholder bestemmelser om lufttransportydelser, hvori Unionen er part, ikke i tilstrækkelig grad afhjælper situationen, bør det være muligt for Kommissionen at genoptage undersøgelsen.\nLuftfartsaftaler og denne forordning bør fremme dialogen med det berørte tredjeland for effektivt at løse tvister og genoprette loyal konkurrence. Vedrører Kommissionens undersøgelse operationer omfattet af en lufttransportaftale eller en aftale om luftfartsydelser eller en anden aftale, der indeholder bestemmelser om lufttransportydelser, indgået med et tredjeland, og hvori Unionen ikke er part, bør det sikres, at Kommissionen handler med fuldt kendskab til ethvert sagsforløb, der påtænkes eller gennemføres af den medlemsstat, som berøres af en sådan aftale, og som vedrører den situation, der er genstand for Kommissionens undersøgelse. Medlemsstaterne bør derfor have pligt til at holde Kommissionen underrettet i overensstemmelse hermed. I så fald bør alle berørte medlemsstater have ret til at underrette Kommissionen om, at det er deres hensigt udelukkende at imødegå den konkurrenceforvridende praksis i henhold til de tvistbilæggelsesprocedurer, der er fastsat i deres respektive lufttransportaftaler eller aftaler om luftfartsydelser eller en anden aftale, der indeholder bestemmelser om lufttransportydelser, indgået med et tredjeland, som Unionen ikke er part i. Hvis alle de berørte medlemsstater underretter Kommissionen, og der ikke er gjort indsigelse, bør Kommissionen suspendere sin undersøgelse.\nHvis de berørte medlemsstater agter at imødegå den konkurrenceforvridende praksis udelukkende ved hjælp af de tvistbilæggelsesprocedurer, der gælder i henhold til de lufttransportaftaler, aftaler om luftfartsydelser eller en anden aftale, der indeholder bestemmelser om lufttransportydelser, som de har indgået med det pågældende tredjeland, for at opfylde deres forpligtelser i henhold til disse aftaler, bør medlemsstaterne tilstræbe hurtigt at gennemføre de bilaterale tvistbilæggelsesprocedurer, og de bør fuldt ud orientere Kommissionen herom. Hvis den konkurrenceforvridende praksis varer ved, og Kommissionen genoptager undersøgelsen, bør de opnåede resultater ved anvendelsen af en sådan lufttransportaftale eller aftale om luftfartsydelser eller en anden aftale, der indeholder bestemmelser om lufttransportydelser, tages i betragtning for at sikre, at loyal konkurrence genoprettes snarest muligt.\nResultater, der opnås under anvendelse af tvistbilæggelsesprocedurerne i henhold til en international lufttransportaftale eller international aftale om luftfartsydelser eller en anden aftale, der indeholder bestemmelser om lufttransportydelser, hvori Unionen eller en medlemsstat er part, bør tages i betragtning.\nAf hensyn til den administrative effektivitet og i lyset af en mulig indstilling af en undersøgelse uden foranstaltninger bør det være muligt at suspendere et sagsforløb, når det berørte tredjeland eller den berørte enhed i tredjelandet har taget afgørende skridt til at eliminere den pågældende konkurrenceforvridende praksis eller den deraf følgende skade eller trussel om skade.\nEn konstatering af skade eller trussel om skade for de berørte EU-luftfartsselskaber bør afspejle en realistisk vurdering af situationen og bør derfor baseres på alle relevante faktorer, navnlig i relation til disse luftfartsselskabers situation og den generelle situation på det berørte lufttransportmarked.\nDer bør fastlægges betingelser for, hvornår sagsforløb bør afsluttes med eller uden pålæggelse af afhjælpende foranstaltninger.\nAfhjælpende foranstaltninger angående konkurrenceforvridende praksis tilsigter at udligne den skade, der er opstået som følge af disse former for praksis. De bør derfor tage form af finansielle forpligtelser eller andre foranstaltninger, som, idet de repræsenterer en kvantificerbar pengeydelse, er i stand til at skabe den samme virkning. For at overholde proportionalitetsprincippet bør alle former for foranstaltninger begrænses til, hvad der er nødvendigt for at udligne den påviste skade. Den afhjælpende foranstaltning bør tage hensyn til et velfungerende EU-luftfartsmarked og bør ikke medføre en uberettiget fordel for noget luftfartsselskab eller nogen luftfartskoncern.\nDenne forordning har ikke til formål at pålægge tredjelandes luftfartsselskaber standarder, f.eks. for så vidt angår støtte, ved at indføre mere restriktive forpligtelser end dem, der finder anvendelse på EU-luftfartsselskaber.\nSituationer, der undersøges i henhold til denne forordning, og deres potentielle indvirkning på medlemsstaterne kan afhænge af omstændighederne. Det bør derfor alt efter omstændighederne være muligt at anvende afhjælpende foranstaltninger over for et eller flere luftfartsselskaber i tredjelande, i et bestemt geografisk område eller i en bestemt periode eller at fastsætte en dato i fremtiden, fra hvilken de skal finde anvendelse.\nDe afhjælpende foranstaltninger bør ikke bestå i suspension eller begrænsning af trafikrettigheder, som en medlemsstat har tildelt et tredjeland.\nI tråd med samme proportionalitetsprincip bør afhjælpende foranstaltninger vedrørende konkurrenceforvridende praksis kun forblive i kraft, så længe og i det omfang det er nødvendigt i lyset af en sådan praksis og den deraf følgende skade. Der bør derfor foretages en revision, når omstændighederne taler for dette.\nFor at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (6).\nKommissionen bør løbende og ved hjælp af en rapport orientere Europa-Parlamentet og Rådet om gennemførelsen af denne forordning. Denne rapport bør indeholde oplysninger om anvendelsen af afhjælpende foranstaltninger, indstillingen af undersøgelser uden afhjælpende foranstaltninger, revisioner af afhjælpende foranstaltninger og samarbejde med medlemsstater, interesserede parter og tredjelande. Rapporten bør udarbejdes og behandles med passende fortrolighed.\nMålet for denne forordning, nemlig en effektiv og ligelig beskyttelse for alle EU-luftfartsselskaber baseret på ensartede kriterier og procedurer mod skade eller trussel om skade for et eller flere EU-luftfartsselskaber forårsaget af konkurrenceforvridende praksis, som er indført af tredjelande eller enheder i tredjelande, kan ikke i tilstrækkelig grad opfyldes af medlemsstaterne, men kan bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktat om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.\nEftersom denne forordning erstatter forordning (EF) nr. 868/2004, bør nævnte forordning ophæves —\n1. Ved denne forordning fastsættes regler for Kommissionens gennemførelse af undersøgelser og for vedtagelse af afhjælpende foranstaltninger vedrørende praksis, som forvrider konkurrencen mellem EU-luftfartsselskaber og tredjelandes luftfartsselskaber og forårsager eller truer med at forårsage skade for EU-luftfartsselskaber.\n2. Denne forordning finder anvendelse, medmindre andet fremgår af artikel 12 i forordning (EØF) nr. 95/93 og artikel 20 i direktiv 96/67/EF.\n1) »luftfartsselskab«: et luftfartsselskab som defineret i Europa-Parlamentets og Rådets forordning (EF) nr. 1008/2008 (7)\n2) »lufttransportydelse«: en flyvning eller en række flyvninger med transport af passagerer, fragt eller post mod vederlag eller lejeafgift\n3) »interesseret part«: enhver fysisk eller juridisk person eller ethvert officielt organ, uanset om dette har selvstændig status som juridisk person, som kan forventes at have en væsentlig interesse i resultatet af sagsforløbet, herunder, men ikke begrænset til luftfartsselskaber\n4) »den berørte medlemsstat«: en medlemsstat:\nder har udstedt licens til de berørte EU-luftfartsselskaber i henhold til forordning (EF) nr. 1008/2008, eller\ni henhold til hvis lufttransportaftale, aftale om luftfartsydelser eller en anden aftale, der indeholder bestemmelser om lufttransportydelser, med det berørte tredjeland de berørte EU-luftfartsselskaber opererer\n5) »enhed i et tredjeland«: enhver fysisk eller juridisk person, uanset om denne driver virksomhed med eller uden økonomisk vinding for øje, eller ethvert officielt organ, uanset om dette har selvstændig status som juridisk person, som hører under et tredjelands jurisdiktion, uanset om denne kontrolleres af et tredjelands regering, og som direkte eller indirekte beskæftiger sig med lufttransportydelser eller tilknyttede ydelser eller med at levere infrastruktur eller tjenesteydelser, som benyttes til at levere lufttransportydelser eller tilknyttede ydelser\n6) »konkurrenceforvridende praksis«: forskelsbehandling og støtte\n7) »trussel om skade«: en trussel, hvor udviklingen til en skade tydeligt kan forudsiges, er meget sandsynlig og nært forestående, og som uden rimelig tvivl kan tilskrives en handling foretaget af eller en afgørelse truffet af et tredjeland eller af en enhed i et tredjeland\n8) »forskelsbehandling«: sondring i enhver form uden objektiv begrundelse med hensyn til levering af varer eller tjenesteydelser, herunder offentlige ydelser, som benyttes til at levere lufttransportydelser, eller med hensyn til behandlingen heraf, som foretages af de offentlige myndigheder, der er relevante i forbindelse med sådanne ydelser (herunder praksis vedrørende luftfart eller lufthavnsfaciliteter og -ydelser, brændstof, groundhandling, sikkerhed, IT-reservationssystemer, tildeling af ankomst- og afgangstidspunkter, afgifter og brugen af andre faciliteter eller tjenesteydelser, som benyttes til at levere lufttransportydelser)\n9) »støtte«: et finansielt bidrag\ntildelt af en statslig eller anden offentlig organisation i et tredjeland i enhver af følgende former:\nen praksis hos en statslig eller anden offentlig organisation, der indebærer direkte overførsel af midler eller potentiel direkte overførsel af midler eller forpligtelser (f.eks. tilskud, lån, indskud af egenkapital, lånegarantier, dækning af driftstab eller kompensation for byrder pålagt af de offentlige myndigheder)\nstatsindtægter eller en anden offentlig organisations indtægter, som ellers er forfaldne, men som der gives afkald på, eller som ikke opkræves (bl.a. skattemæssig præferencebehandling eller skatte- og afgiftsincitamenter som f.eks. skattefradrag)\nen statslig eller en anden offentlig organisation, herunder offentligt kontrollerede virksomheder, leverer varer eller tjenesteydelser eller køber varer eller tjenesteydelser\nen statslig eller en anden offentlig organisation indbetaler midler til en finansieringsmekanisme eller overdrager det til et privat organ eller pålægger et privat organ at varetage en eller flere af den i nr. i), ii) og iii) omhandlede type funktioner, som normalt ville påhvile staten og i praksis ikke afviger reelt fra normal statspraksis\nsom giver modtageren en fordel, og\nsom retligt eller faktisk er begrænset til en enhed, en erhvervsgren eller en gruppe af enheder eller erhvervsgrene, der hører under den støtteydende myndigheds jurisdiktion\n10) »EU-luftfartsselskab«: et luftfartsselskab med en gyldig licens udstedt af en medlemsstat i overensstemmelse med forordning (EF) nr. 1008/2008\n11) »berørt EU-luftfartsselskab«: luftfartsselskab, der angiveligt har lidt skade eller er udsat for en trussel om skade i henhold til artikel 4, stk. 1, litra b).\n1. Fastlæggelsen af Unionens interesser med henblik på artikel 13, stk. 2, litra b), foretages af Kommissionen på grundlag af en vurdering af alle de forskellige interesser, der er relevante i den pågældende situation, som helhed. Ved fastlæggelsen af Unionens interesser lægges vægt på behovet for at beskytte forbrugernes interesser og opretholde transportforbindelser på et højt niveau for passagerer og for Unionen. I forbindelse med hele luftfartskæden kan Kommissionen også tage højde for relevante sociale faktorer. Kommissionen tager også behovet for at eliminere den konkurrenceforvridende praksis, genoprette effektiv og loyal konkurrence og undgå enhver forvridning af det indre marked.\n2. Unionens interesser fastlægges på grundlag af en økonomisk analyse fra Kommissionen. Kommissionen baserer denne analyse på oplysninger indsamlet fra interesserede parter. Ved fastlæggelsen af Unionens interesse indhenter Kommissionen også enhver anden relevant oplysning, den anser for nødvendig, og tager de faktorer, som fremgår af artikel 12, stk. 1, i betragtning. Der tages kun hensyn til behørigt dokumenterede oplysninger.\n3. Fastlæggelsen af Unionens interesser med henblik på artikel 13, stk. 2, litra b), foretages kun, hvis alle interesserede parter har fået mulighed for at tilkendegive deres interesse i sagen, forelægge deres synspunkter skriftligt, fremlægge oplysninger for Kommissionen eller anmode om at blive hørt af Kommissionen i overensstemmelse med fristerne i artikel 4, stk. 8, litra b). Anmodninger om en høring skal i relation til Unionens interesser indeholde en begrundelse for, at parterne ønsker at blive hørt.\n4. De interesserede parter omhandlet i denne artikels stk. 2 og 3 kan anmode om, at de forhold og betragtninger, på grundlag af hvilke afgørelser sandsynligvis vil blive baseret, stilles til rådighed for dem. Sådanne oplysninger fremlægges i det omfang, det er muligt, og i henhold til artikel 8, og uden at dette berører senere afgørelser, som Kommissionen måtte træffe.\n5. Den økonomiske analyse, der er omhandlet i stk. 2, fremsendes til Rådet og Europa-Parlamentet til orientering.\nGENERELLE BESTEMMELSER OM SAGSFORLØB\nIndledning af sagsforløb\n1. En undersøgelse skal iværksættes, efter at en medlemsstat, et eller flere EU-luftfartsselskaber eller en sammenslutning af EU-luftfartsselskaber har indgivet en skriftlig klage, eller på Kommissionens eget initiativ, hvis der foreligger umiddelbare beviser for, at alle følgende omstændigheder gør sig gældende:\nen konkurrenceforvridende praksis indført af et tredjeland eller en enhed i et tredjeland\nskade eller trussel om skade for et eller flere EU-luftfartsselskaber, og\nårsagssammenhæng mellem den angivelige praksis og den angivelige skade eller trussel om skade.\n2. Ved modtagelsen af en klage i henhold til stk. 1 underretter Kommissionen alle medlemsstaterne.\n3. Kommissionen undersøger rettidigt rigtigheden og relevansen af de elementer, der er indeholdt i klagen, eller som er til rådighed for Kommissionen, for at fastslå, om der foreligger tilstrækkelige beviser til at berettige iværksættelse af en undersøgelse i overensstemmelse med stk. 1.\n4. Kommissionen beslutter ikke at iværksætte en undersøgelse, hvis de forhold, der er fremsat i klagen, hverken omhandler et systemisk spørgsmål eller har væsentlig indvirkning på et eller flere EU-luftfartsselskaber.\n5. Kommissionen underretter klageren og alle medlemsstaterne, såfremt den har besluttet ikke at iværksætte en undersøgelse. Underretningen skal indeholde en begrundelse for beslutningen. Denne underretning fremsendes også til Europa-Parlamentet i overensstemmelse med artikel 17.\n6. Er de forelagte beviser utilstrækkelige med henblik på stk. 1, underretter Kommissionen klageren herom senest 60 dage efter den dato, hvor klagen blev indgivet. Klageren har 45 dage til at forelægge yderligere beviser. Forelægger klageren ikke yderligere beviser inden for denne frist, kan Kommissionen beslutte ikke at iværksætte en undersøgelse.\n7. Med forbehold af stk. 4 og 6 beslutter Kommissionen senest fem måneder efter indgivelsen af klagen, om en undersøgelse i overensstemmelse med stk. 1 skal iværksættes.\n8. Finder Kommissionen, at der foreligger tilstrækkelige beviser til, at det er berettiget at iværksætte en undersøgelse, jf. dog stk. 4, skal Kommissionen tage følgende skridt:\nindlede et sagsforløb og underrette medlemsstaterne og Europa-Parlamentet herom\noffentliggøre en meddelelse i Den Europæiske Unions Tidende; i meddelelsen anføres, at der iværksættes en undersøgelse, angives undersøgelsens omfang, det tredjeland eller den enhed i et tredjeland, som angiveligt har været involveret i konkurrenceforvridende praksis, den angivelige skade eller trussel om skade og de berørte EU-luftfartsselskaber samt anføres en periode, inden for hvilken interesserede parter kan tilkendegive deres interesse i sagen, forelægge deres synspunkter skriftligt, fremlægge oplysninger eller anmode om at blive hørt af Kommissionen. Den pågældende periode skal være mindst 30 dage\nofficielt underrette repræsentanter for det berørte tredjeland og den berørte enhed i tredjelandet om, at en undersøgelse iværksættes\nunderrette klageren og det udvalg, der er omhandlet i artikel 16, om, at en undersøgelse iværksættes.\n9. Trækkes klagen tilbage, inden en undersøgelse iværksættes, anses klagen for ikke at være indgivet. Dette berører ikke Kommissionens ret til at iværksætte en undersøgelse på eget initiativ i henhold til stk. 1.\n1. Efter indledning af et sagsforløb påbegynder Kommissionen en undersøgelse.\n2. Formålet med undersøgelsen er at fastslå, om en konkurrenceforvridende praksis indført af et tredjeland eller en enhed i et tredjeland har forårsaget skade eller trussel om skade for de berørte EU-luftfartsselskaber.\n3. Hvis Kommissionen i løbet af den i denne artikels stk. 2 omhandlede undersøgelse finder beviser for, at en praksis kan få en negativ indvirkning på lufttransportforbindelserne i en bestemt region, en medlemsstat eller en gruppe medlemsstater og således på passagerer, skal disse beviser tages i betragtning ved fastlæggelsen af Unionens interesser som omhandlet i artikel 3.\n4. Kommissionen indhenter alle de oplysninger, den anser for nødvendige for at gennemføre undersøgelsen, og efterprøver rigtigheden af de oplysninger, den har modtaget eller indsamlet fra de berørte EU-luftfartsselskaber eller fra det berørte tredjeland, en interesseret part eller den berørte enhed i tredjelandet.\n5. Hvis de oplysninger, der er indgivet i henhold til stk. 4, er ufuldstændige, skal de tages i betragtning under forudsætning af, at de hverken er urigtige eller vildledende.\n6. Hvis beviser eller oplysninger ikke godtages, underrettes den part, der har indgivet dem, straks om årsagerne hertil og får mulighed for at afgive yderligere forklaringer inden for en fastsat frist.\n7. Kommissionen kan anmode de berørte medlemsstater om at yde bistand i forbindelse med undersøgelsen. De tager efter anmodning fra Kommissionen navnlig de nødvendige skridt til at bistå Kommissionen med undersøgelsen ved at fremlægge relevante og tilgængelige oplysninger. En medlemsstat skal efter anmodning fra Kommissionen bestræbe sig på at bidrage til relevant kontrol og relevante analyser.\n8. Hvis det forekommer nødvendigt, kan Kommissionen foretage undersøgelser på et tredjelands område, forudsat at den berørte enhed i tredjelandet har givet sit samtykke, og at tredjelandets regering har fået officiel meddelelse herom og ikke har gjort indsigelse.\n9. Parter, som har tilkendegivet deres interesse i sagen inden for de frister, der er fastsat i meddelelsen om undersøgelsens iværksættelse, skal høres, hvis de har anmodet om at blive hørt og vist, at de er en interesseret part.\n10. Klagere, interesserede parter, medlemsstaterne samt repræsentanter for det berørte tredjeland eller den berørte enhed i tredjelandet kan få indsigt i alle oplysninger, som Kommissionen har fået stillet til rådighed, bortset fra interne dokumenter til brug for Kommissionen og Unionens og de berørte medlemsstaters administrationer, forudsat at sådanne oplysninger ikke er fortrolige, jf. artikel 8, og forudsat at de har forelagt Kommissionen en skriftlig anmodning.\n1. Kommissionen kan suspendere undersøgelsen, hvis det forekommer mere hensigtsmæssigt udelukkende at imødegå den konkurrenceforvridende praksis i henhold til de tvistbilæggelsesprocedurer, der er fastlagt i en gældende lufttransportaftale eller en aftale om luftfartsydelser, som Unionen er part i, eller en anden aftale, der indeholder bestemmelser om lufttransportydelser, og som Unionen er part i. Kommissionen underretter medlemsstaterne om suspensionen af undersøgelsen.\nKommissionen kan genoptage undersøgelsen i følgende tilfælde:\nden gennemførte procedure i henhold til den gældende lufttransportaftale eller aftale om luftfartsydelser eller en anden aftale, der indeholder bestemmelser om lufttransportydelser, har ført til den konklusion, at den anden part eller de andre parter i aftalen har begået en overtrædelse, og denne konklusion er blevet endelig og bindende for denne anden part eller disse andre parter, men der er ikke straks eller inden for fristen fastsat i de relevante procedurer truffet korrigerende foranstaltninger\nden konkurrenceforvridende praksis er ikke blevet elimineret inden for 12 måneder efter datoen for suspension af undersøgelsen.\n2. Kommissionen suspenderer undersøgelsen, hvis den senest 15 dage efter datoen for underretningen om iværksættelse af undersøgelsen kan konstatere:\nat alle de berørte medlemsstater, der er omhandlet i artikel 2, nr. 4), litra b), har underrettet Kommissionen om deres hensigt om udelukkende at imødegå den konkurrenceforvridende praksis i henhold til de tvistbilæggelsesprocedurer, der gælder i henhold til den lufttransportaftale eller aftale om luftfartsydelser eller en anden aftale, der indeholder bestemmelser om lufttransportydelser, som de har indgået med det pågældende tredjeland, og\nat ingen af de berørte medlemsstater, der er omhandlet i artikel 2, nr. 4), litra a), har gjort indsigelse.\nI sådanne tilfælde af suspension finder artikel 7, stk. 1 og 2, anvendelse.\n3. Kommissionen kan genoptage undersøgelsen i følgende tilfælde:\nde berørte medlemsstater, der er omhandlet i artikel 2, nr. 4), litra b), har ikke iværksat tvistbilæggelsesproceduren i henhold til den relevante internationale aftale inden for tre måneder efter datoen for den i stk. 2, litra a), omhandlede underretning\nde berørte medlemsstater, der er omhandlet i artikel 2, nr. 4), litra b), underretter Kommissionen om, at resultatet af de tvistbilæggelsesprocedurer, der er omhandlet i nærværende artikels stk. 2, ikke er blevet fuldbyrdet korrekt og hurtigt\nalle de berørte medlemsstater anmoder Kommissionen om at genoptage undersøgelsen\nKommissionen kommer til den konklusion, at den konkurrenceforvridende praksis ikke er blevet elimineret inden for 12 måneder efter datoen for underretningen, der er omhandlet i stk. 2, litra a), fra de berørte medlemsstater\ni de hastende tilfælde, der er angivet i artikel 11, stk. 3, hvis den konkurrenceforvridende praksis ikke er blevet elimineret inden for ni måneder efter den i nærværende artikels stk. 2, litra a), omhandlede dato for underretning fra de berørte medlemsstater, der er omhandlet i artikel 2, nr. 4), litra b); denne periode kan på en berørt medlemsstats anmodning i behørigt begrundede tilfælde forlænges af Kommissionen med højst tre måneder.\nSamarbejde med medlemsstaterne i forbindelse med sagsforløb af relevans for tilfælde, der falder ind under kapitel III\n1. Den berørte medlemsstat underretter Kommissionen om alle relevante planlagte møder inden for rammerne af lufttransportaftalen eller aftalen om luftfartsydelser eller om enhver bestemmelse om lufttransportydelser i andre aftaler, indgået med det berørte tredjeland for at drøfte det spørgsmål, som er genstand for en undersøgelse. Den berørte medlemsstat skal forelægge Kommissionen dagsordenen og alle relevante oplysninger, som gør det muligt at forstå de emner, der skal drøftes på disse møder.\n2. Den berørte medlemsstat skal holde Kommissionen underrettet om anvendelsen af alle tvistbilæggelsesprocedurer, som er fastsat i en lufttransportaftale eller en aftale om luftfartsydelser eller en anden aftale, der indeholder bestemmelser om lufttransportydelser, indgået med det berørte tredjeland, og skal i givet fald opfordre Kommissionen til at deltage i disse procedurer. Kommissionen kan anmode den berørte medlemsstat om yderligere oplysninger.\n1. Hvis ønsket herom er berettiget, skal Kommissionen behandle oplysninger, som ifølge deres natur er fortrolige, herunder eksempelvis oplysninger, der, hvis de blev fremlagt, ville give en konkurrent en væsentlig konkurrencemæssig fordel eller være til betydelig skade for den, der meddeler oplysningerne, eller for den, fra hvem den, der meddeler oplysningerne, modtog oplysningerne, eller som er stillet til rådighed på et fortroligt grundlag af parter i en undersøgelse, fortroligt.\n2. Interesserede parter, som forelægger fortrolige oplysninger, skal pålægges at forelægge ikkefortrolige sammendrag heraf. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold. Under helt særlige omstændigheder kan de interesserede parter anføre, at det ikke er muligt at sammendrage de fortrolige oplysninger. Under sådanne særlige omstændigheder skal der afgives en erklæring med en begrundelse for, at det ikke er muligt at udarbejde et sammendrag.\n3. Oplysninger, der modtages i medfør af denne forordning, må kun anvendes til det formål, hvortil de er indhentet. Dette stykke må ikke udelukke anvendelsen af oplysninger, der modtages som led i en undersøgelse, med henblik på at iværksætte en anden undersøgelse i henhold til denne forordning.\n4. Kommissionen og medlemsstaterne, herunder deres respektive tjenestemænd, må ikke videregive oplysninger modtaget i medfør af denne forordning, som ifølge deres natur er fortrolige, eller oplysninger, som er stillet til rådighed på et fortroligt grundlag af parter i en undersøgelse, medmindre den part, der har givet oplysningerne, udtrykkeligt har givet tilladelse hertil. Oplysninger, der udveksles mellem Kommissionen og medlemsstaterne, eller interne dokumenter, der er udarbejdet af Unionens myndigheder eller af medlemsstaterne, må kun videregives, hvis dette udtrykkeligt fremgår af denne forordning.\n5. Viser det sig, at en anmodning om fortrolig behandling ikke er berettiget, og at den person, der giver oplysningerne, hverken er villig til at offentliggøre dem eller tillade, at de fremlægges i store træk eller i forkortet form, kan de pågældende oplysninger lades ude af betragtning.\n6. Denne artikel udelukker ikke, at EU-myndighederne fremlægger generelle oplysninger og navnlig fremlægger begrundelserne for de afgørelser, der er truffet i medfør af denne forordning, eller at de fremlægger de beviser, som EU-myndighederne har lagt til grund, for så vidt dette er nødvendigt for at forklare disse begrundelser i retssager. Ved en sådan fremlæggelse tages der hensyn til de berørte parters berettigede interesse i, at deres forretnings- eller statshemmeligheder ikke røbes.\n7. Medlemsstaterne træffer nødvendige og passende foranstaltninger, der skal sikre fortrolig behandling af oplysninger, og som er relevante for anvendelsen af denne forordning, forudsat at de er forenelige med forordningens vilkår.\nGrundlag for konklusioner i tilfælde af manglende samarbejdsvilje\nHvis adgang til de nødvendige oplysninger nægtes eller i øvrigt ikke gives inden for de frister, der er fastsat i denne forordning, eller hvis undersøgelsen vanskeliggøres i væsentlig grad, kan der drages foreløbige eller endelige konklusioner, positive eller negative, på grundlag af de foreliggende faktiske oplysninger og beviser. Finder Kommissionen, at der er afgivet urigtige eller vildledende oplysninger, kan der ses bort fra disse oplysninger.\n1. Kommissionen fremlægger oplysninger til det berørte tredjeland, den berørte enhed i et tredjeland og tredjelandets berørte luftfartsselskab samt klageren, de interesserede parter, medlemsstaterne og de berørte EU-luftfartsselskaber om de vigtigste forhold og betragtninger, der påtænkes lagt til grund for vedtagelse af afhjælpende foranstaltninger eller indstilling af sagsforløb uden vedtagelse af afhjælpende foranstaltninger, senest en måned inden det udvalg, der er omhandlet i artikel 16, træder sammen i overensstemmelse med artikel 13, stk. 2, eller artikel 14, stk. 1.\n2. Fremlæggelse, jf. stk. 1, foregriber ikke en efterfølgende afgørelse, som måtte blive truffet af Kommissionen. Påtænker Kommissionen at lægge yderligere eller andre forhold og betragtninger til grund for en sådan afgørelse, skal disse fremlægges så hurtigt som muligt.\n3. Yderligere oplysninger, der indgives efter fremlæggelsen af oplysninger, tages kun i betragtning, hvis de modtages inden for en frist, som Kommissionen fastsætter i hvert enkelt tilfælde, og som skal være mindst 14 dage, idet der tages behørigt hensyn til sagens hastende karakter. Der kan fastsættes en kortere frist, når yderligere endelige oplysninger skal fremlægges.\nSagsforløbs varighed og suspension\n1. Et sagsforløb skal afsluttes inden for 20 måneder. Denne periode kan forlænges i behørigt begrundede tilfælde. I tilfælde af suspension af sagsforløbet som fastsat i stk. 4 indregnes denne suspensionsperiode ikke i sagsforløbets varighed.\n2. Undersøgelsen skal afsluttes inden for 12 måneder. Denne periode kan forlænges i behørigt begrundede tilfælde. I tilfælde af suspension af undersøgelsen som fastsat i artikel 6 indregnes denne suspensionsperiode ikke i undersøgelsens varighed. Hvis perioden for undersøgelsen forlænges, lægges varigheden af forlængelsen til den samlede varighed af sagsforløbet som fastlagt i nærværende artikels stk. 1.\n3. I hastende tilfælde, dvs. situationer, hvor skaden kan være uigenkaldelig for EU-luftfartsselskabet eller EU-luftfartsselskaberne efter klagerens eller de interesserede parters fremlæggelse af klare beviser, kan sagsforløbet forkortes til ni måneder.\n4. Kommissionen suspenderer et sagsforløb, hvis det berørte tredjeland eller den berørte enhed i tredjelandet har taget afgørende skridt til at eliminere den konkurrenceforvridende praksis eller skaden eller truslen om skade for de berørte EU-luftfartsselskaber.\n5. I de tilfælde, der er omhandlet i stk. 4, genoptager Kommissionen sagsforløbet, hvis den konkurrenceforvridende praksis, skaden eller truslen om skade for de berørte EU-luftfartsselskaber ikke er blevet elimineret inden for en rimelig frist, der dog i alle tilfælde højst kan være seks måneder.\nFastlæggelse af skade eller trussel om skade\n1. En konstatering af skade med henblik på dette kapitel skal baseres på beviser og tage hensyn til relevante faktorer, særlig:\nde berørte EU-luftfartsselskabers situation, navnlig hvad angår aspekter såsom trafikhyppighed, kapacitetsudnyttelse, netværkseffekt, salg, markedsandel, fortjeneste, kapitalafkast, investering og beskæftigelse\nden generelle situation på de berørte markeder for lufttransportydelser, navnlig hvad angår flybilletpriser eller luftfragtrater, lufttransportydelsernes kapacitet og hyppighed eller brug af nettet.\n2. Fastlæggelsen af en trussel om skade skal baseres på klare beviser og ikke blot på påstande, formodninger eller fjerne muligheder. Udviklingen til en skade skal kunne forudsiges tydeligt, være meget sandsynlig og nært forestående og uden rimelig tvivl kunne tilskrives en handling foretaget af eller en afgørelse truffet af et tredjeland eller af en enhed i et tredjeland.\n3. For at fastslå, om der foreligger en trussel om skade, tages hensyn til faktorer såsom:\nden forventede udvikling i de berørte EU-luftfartsselskabers situation, navnlig hvad angår trafikhyppighed, kapacitetsudnyttelse, netværkseffekt, salg, markedsandel, fortjeneste, kapitalafkast, investering og beskæftigelse\nden forventede udvikling i den generelle situation på de potentielt berørte markeder for lufttransportydelser, navnlig hvad angår flybilletpriser eller luftfragtrater, lufttransportydelsernes kapacitet og hyppighed eller brug af nettet.\nSelv om ingen af faktorerne i litra a) og b) i sig selv nødvendigvis er udslagsgivende for afgørelsen, skal en undersøgelse af samtlige faktorer føre til den konklusion, at der er overhængende risiko for en yderligere konkurrenceforvridende praksis, og at der vil ske skade, hvis der ikke træffes foranstaltninger.\n4. Kommissionen vælger en undersøgelsesperiode, som omfatter, men ikke er begrænset til, den periode, i hvilken skaden angiveligt er sket, og analyserer de relevante beviser for denne periode.\n5. Hvis skaden eller truslen om skade for de berørte EU-luftfartsselskaber er forårsaget af andre faktorer end konkurrenceforvridende praksis, tilskrives disse ikke den praksis, som undersøges, men lades ude af betragtning.\nIndstilling uden afhjælpende foranstaltninger\n1. Kommissionen skal indstille undersøgelsen uden at vedtage afhjælpende foranstaltninger, hvis klagen trækkes tilbage, medmindre Kommissionen fortsætter undersøgelsen på eget initiativ.\n2. Kommissionen vedtager gennemførelsesretsakter og indstiller en undersøgelse, som foretages i henhold til artikel 5, uden vedtagelse af afhjælpende foranstaltninger, hvis:\nKommissionen konkluderer, at et af følgende forhold ikke gør sig gældende:\nder foreligger en konkurrenceforvridende praksis, som er indført af et tredjeland eller en enhed i et tredjeland\nder foreligger en skade eller en trussel om skade for de berørte EU-luftfartsselskaber\nder foreligger en årsagssammenhæng mellem skaden eller truslen om skade og den pågældende praksis\nKommissionen konkluderer, at vedtagelse af afhjælpende foranstaltninger i henhold til artikel 14 ville stride mod Unionens interesser\ndet berørte tredjeland eller den berørte enhed i tredjelandet har elimineret den konkurrenceforvridende praksis, eller\ndet berørte tredjeland eller den berørte enhed i tredjelandet har elimineret skaden eller truslen om skade for de berørte EU-luftfartsselskaber.\n3. Afgørelsen om at indstille undersøgelsen i henhold til stk. 2 ledsages af en begrundelse herfor og offentliggøres i Den Europæiske Unions Tidende.\n1. Medmindre andet fremgår af artikel 13, vedtager Kommissionen gennemførelsesretsakter, der fastsætter afhjælpende foranstaltninger, hvis det fastslås i en undersøgelse, der foretages i henhold til artikel 5, at en konkurrenceforvridende praksis, som er indført af et tredjeland eller en enhed i et tredjeland, har forårsaget skade for de berørte EU-luftfartsselskaber.\nDe gennemførelsesretsakter, der fastsætter afhjælpende foranstaltninger som omhandlet i nærværende artikels stk. 3, litra b), vedtages efter undersøgelsesproceduren, jf. artikel 16, stk. 2.\nDe gennemførelsesretsakter, der fastsætter afhjælpende foranstaltninger som omhandlet i nærværende artikels stk. 3, litra b), vedtages efter undersøgelsesproceduren, jf. artikel 16, stk. 2 og 3.\n2. Medmindre andet fremgår af artikel 13, kan Kommissionen vedtage gennemførelsesretsakter, der fastsætter afhjælpende foranstaltninger, hvis det fastslås i en undersøgelse, der foretages i henhold til artikel 5, at en konkurrenceforvridende praksis, som er indført af et tredjeland eller en enhed i et tredjeland, forårsager en trussel om skade, jf. artikel 12, stk. 2 og 3, for de berørte EU-luftfartsselskaber. Disse afhjælpende foranstaltninger træder ikke i kraft, før truslen om skade har udviklet sig til en faktisk skade.\nDe gennemførelsesretsakter, der fastsætter afhjælpende foranstaltninger som omhandlet i nærværende artikels stk. 3, litra a), vedtages efter undersøgelsesproceduren, jf. artikel 16, stk. 2.\nDe gennemførelsesretsakter, der fastsætter afhjælpende foranstaltninger som omhandlet i denne artikels stk. 3, litra b), vedtages efter undersøgelsesproceduren, jf. artikel 16, stk. 2 og 3.\n3. De afhjælpende foranstaltninger, der er omhandlet i stk. 1 og 2, pålægges de luftfartsselskaber i et tredjeland, som drager fordel af den konkurrenceforvridende praksis, og kan tage følgende former:\nenhver operationel foranstaltning med en tilsvarende eller lavere værdi som f.eks. suspension af indrømmelser, af skyldige ydelser eller af øvrige rettigheder for tredjelandets luftfartsselskab. Der lægges vægt på gensidige operationelle foranstaltninger, forudsat at de ikke er i strid med Unionens interesser eller uforenelige med EU-retten eller med internationale forpligtelser.\n4. De afhjælpende foranstaltninger, der er omhandlet i stk. 1 og 2, må ikke gå videre, end hvad der er nødvendigt for at udligne skaden for de berørte EU-luftfartsselskaber. Med henblik herpå kan disse afhjælpende foranstaltninger være begrænset til et bestemt geografisk område eller være tidsbegrænsede.\n5. De afhjælpende foranstaltninger må ikke bestå i suspension eller begrænsning af trafikrettigheder, som en medlemsstat har tildelt et tredjeland i henhold til en lufttransportaftale, en aftale om luftfartsydelser eller enhver bestemmelse om lufttransportydelser i en anden aftale, der er indgået med det pågældende tredjeland.\n6. De afhjælpende foranstaltninger, der er omhandlet i stk. 1 og 2, må ikke medføre, at Unionen eller de berørte medlemsstater overtræder lufttransportaftaler eller aftaler om luftfartsydelser eller bestemmelser om lufttransportydelser i en handelsaftale eller en anden aftale, der er indgået med det berørte tredjeland.\n7. Afgørelsen om at afslutte undersøgelsen med vedtagelse af afhjælpende foranstaltninger som omhandlet i stk. 1 og 2 ledsages af en begrundelse herfor og offentliggøres i Den Europæiske Unions Tidende.\nRevision af afhjælpende foranstaltninger\n1. De afhjælpende foranstaltninger, der er omhandlet i artikel 14, forbliver kun i kraft så længe og i det omfang, det er nødvendigt, i lyset af at den konkurrenceforvridende praksis og den deraf følgende skade varer ved. Til dette formål finder revisionsproceduren i nærværende artikels stk. 2, 3 og 4 anvendelse. Kommissionen forelægger regelmæssigt Europa-Parlamentet og Rådet en skriftlig rapport om de afhjælpende foranstaltningers effektivitet og virkning.\n2. Når omstændighederne berettiger dertil, kan spørgsmålet om, hvorvidt det er nødvendigt at opretholde afhjælpende foranstaltninger i deres oprindelige form, tages op til revision enten på Kommissionens eller klagerens initiativ eller efter en begrundet anmodning fra de berørte medlemsstater, det berørte tredjeland eller den berørte enhed i tredjelandet.\n3. Kommissionen skal i forbindelse med sin revision vurdere, om den konkurrenceforvridende praksis, skaden og årsagssammenhængen mellem denne praksis og skaden fortsat består.\n4. Kommissionen vedtager gennemførelsesretsakter, der ophæver, ændrer eller opretholder, alt efter tilfældet, de afhjælpende foranstaltninger, der er omhandlet i artikel 14. Disse gennemførelsesretsakter vedtages efter undersøgelsesproceduren, jf. artikel 16, stk. 2.\n1. Kommissionen aflægger regelmæssigt Europa-Parlamentet og Rådet rapport om anvendelsen og gennemførelsen af denne forordning. Under behørig hensyntagen til beskyttelsen af fortrolige oplysninger, jf. artikel 8, skal rapporten indeholde oplysninger om anvendelse af afhjælpende foranstaltninger, indstilling af undersøgelser uden afhjælpende foranstaltninger, revisioner af afhjælpende foranstaltninger og samarbejde med medlemsstater, interesserede parter og tredjelande.\n2. Europa-Parlamentet og Rådet kan opfordre Kommissionen til at forelægge og forklare spørgsmål vedrørende anvendelsen af denne forordning.\nForordning (EF) nr. 868/2004 ophæves. Henvisninger til den ophævede forordning gælder som henvisninger til nærværende forordning.\n(2) Europa-Parlamentets holdning af 14.3.2019 (endnu ikke offentliggjort i EUT) og Rådets afgørelse af 9.4.2019.\n(3) Rådets forordning (EØF) nr. 95/93 af 18. januar 1993 om fælles regler for tildeling af ankomst- og afgangstidspunkter i Fællesskabets lufthavne (EFT L 14 af 22.1.1993, s. 1).\n(4) Rådets direktiv 96/67/EF af 15. oktober 1996 om adgang til groundhandlingmarkedet i Fællesskabets lufthavne (EFT L 272 af 25.10.1996, s. 36).\n(7) Europa-Parlamentets og Rådets forordning (EF) nr. 1008/2008 af 24. september 2008 om fælles regler for driften af lufttrafiktjenester i Fællesskabet (EUT L 293 af 31.10.2008, s. 3).


Min IT Support - Spørgsmål & Svar\nHvem er Min IT Support?\nMin IT Support, er din hjælp når du har problemer med dit IT/EDB, eller anden elektronik.\nDet koster 549,00 kr. inkl. kørselsgebyr på 49,00 kr. Herefter koster det 250,00 kr. pr. 30 minutter. Alle priser er inklusive moms.\nHvem er en typisk supporter?\nEn supporter er en hjælper, som kommer hjem til dig og løser dine problemer med IT/EDB og anden elektronik.\nVi kan løse følgende opgaver: Alt som har at gøre med IT/EDB Netværk/Rooter problemer Installation af nyt fjernsyn, eller indstilling af nye kanaler på dit gamle fjernsyn Vi kan som regel (meget få undtagelser) finde dine data (f.eks. billeder osv.) hvis din harddisk er gået i stykker Opsætning eller fejlfinding af e-mail Tage backup af data på din gamle computer og overføre dem til din nye computer, så alt virker som før, bare bedre Printer problemer, eller installation af ny printer NemId, opsætning af NemId, vi kan lære dig at bruge netbank, borgerservice osv. Har du fået virus i computeren, så kan vi hjælpe dig med at løse problemet. Hjælp til brug og reparation af iPhone, Samsung mv.\nMin IT Support, er ikke ansvarlig for eventuelle skader på inventar eller tab af data.\nFra du kontakter os, til du får hjælp kan der gå fra 0-3 dage. Afhængig af hvornår du er hjemme og kan modtage besøg.\nKan jeg ændre eller annulere min bestilling?\nJa, du kan annullere din tid ind til 2 timer før planlagt besøg. Afbestiller du senere, vil du blive afkrævet det aftalte beløb. Husk, at du altid kan ændre tiden, ind til 2 timer før planlagt besøg, hvis der skulle blive forhindret i at modtage besøg.\nEn supporter er en hjælper, som kommer hjem til dig og løser dine problemer med IT/EDB og anden elektronik. Betaling foregår med Mobilepay, efter endt arbejde. Har du ikke Mobilepay, så opretter vi det for dig, mens vi er hos dig.\nDu får fakturaen eftersendt på mail.\nKan mit firma betale?\nJa, det kan det sagtens. Vi skal bare bruge firmaets oplysninger, så vi kan skrive det på fakturaen.\nHvad hvis i ikke løser mit problem?\nVi gør alt hvad vi kan for, at løse dit problem! Hvis vi mod forventning ikke kan løse problemet, så kan vi fortælle dig hvad der er mest fornuftigt at gøre.\nHar supporterne ren straffeattest?\nFor os er det meget vigtigt, at du føler dig tryk, ved den service vi leverer. Derfor har alle vores supportere en ren straffeattest\nHvor kan i levere support?\nVi dækker i øjeblikket København og Nordsjælland samt dele af syd-og vest Sjælland. Men står du og mangler support et andet sted, kan du altid kontakte os.\nKan jeg ansøge om et job?\nHvis du gerne vil have et job hos Min IT Support, så skal du sende dit CV med billede, samt en motiveret ansøgning til mail@minitsupport.dk\nHvad kræver i af mig?\nFor at være supporter hos os, skal du være glad, udadvendt, seriøs, teknisk og menneskelig begavet.\nHvad må jeg modtage hos kunden?\nBliver du tilbudt drikkevarer eller noget spiseligt hos kunden, er du velkommen til, at tage i mod det. Du skal dog huske på, hvorfor du er der. Du er ikke til te-selvskab :-)\nHvordan skal jeg være påklædt?\nVi har ikke officiel uniform, men anbefaler du at praktisk klædt på, til den opgave du skal ud til. Derudover er det vigtigt du ikke bærer stødende beklædning, da du skal ud til private hjem.\nVi har ikke uniform, du skal blot være velklædt. Evt. tatoos skal være dækket til, da det kan støde og måske gøre ældre mennesker bange. .\nHvad er lønen?\nVi har en fast lønning, til alle vores medarbejdere. Lønnen vil blive oplyst ved en jobsamtale, samt fremgå i ansættelseskontrakten.\nHvordan skal jeg komme ud til kunden?\nDu er selv ansvarlig for transport til og fra kunden. Du får Kr. 39,20 pr. kunde i kørselsgebyr til, at dække din kørselsomkostninger. Du kan samtidig få kørselsfradrag via din selvangivelse. Så det er en fordel hvis du har en bil eller lign.\nFor at arbejde hos Min IT Support, skal du minimum være 16 år. Vi har ikke nogen max alder.\nMin Computer virker ikke?\nForsøg først, at fjerne alle strømkabler til computeren, og tilslut dem igen. Undersøg om der kommer mislyde fra computeren eller om der er lys i diverse lamper. Ofte løser det problemet, gør det ikke det, så kontakt os, så hjælper vi dig.\nMin iPhone er gået i sort?\nEr din iPhone gået i sort, kan det skyldes mange ting. Noget du selv kan prøve er en Hard-reset:\nHold Home-knap og Tænd/Sluk-knap nede samtidig i ca. 20 sekunder.\nDerefter vil telefonen ofte starte igen. På iPhone 7 og frem, er det Tænd/Sluk-knap og Skru-ned-knappen du skal holde inde samtidig i ca. 20 sekunder.\nHjælper det ikke, så kan vi hjælpe dig på vores værksted (iDoktoren, Usserød Kongevej 22, 2970 Hørsholm). Du kan selv indlevere den eller vi kan hente den hos dig, mod et afhentningsgebyr på Kr. 250,-.\nSe mere på www.idoktoren.dk\nJeg kan ikke modtage mail?\nMail problemer kan skyldes mange ting. Du bør tjekke om du har de rigtige server oplysninger og passwords.\nMit TV fanger ikke kanaler?\nStart med at lave en kanalsøgning. Kan du ikke finde ud af det, så kontakt os, så hjælper vi dig.\nJeg kan ikke komme på internettet?\nDu skal sikre dig, at WiFi eller kabel internet ikke er slået fra. Herudover kan du forsøge at genstarte din router.


Kompetence - www.aabybroklipogtrim.dk\nAabybro klip & trim\nEfter folkeskolen tog jeg en Højere Handelseksamen på Aalborg Handelsskole, og herefter var min helt klare plan en lang karriere indenfor detailbranchen, hvorfor jeg også tog butiksuddannelsen indenfor isenkram – dog blev jeg i årenes løb, ligesom de fleste andre i denne branche, træt af de lange arbejdstider, som på ingen måde kunne forenes med en dagligdag med familie og børn.\nJeg har undervejs i adskillige år gået og overvejet at tage hundefrisør-uddannelsen, da jeg elsker hunde og synes, at det ville være så dejligt og lige mig, at skulle arbejde med dem i dagligdagen – men da stort set alle hundefrisører er selvstændige, har det været et for stort skridt for mig, og muligheden har bare aldrig lige været der.\nI år 2016 fik jeg så nok af de lange arbejdstider i butik, og valgte derfor at tage et administrativt job ved Telenor – ikke et ønskejob, men blot en midlertidig løsning på at kunne få karriere og familieliv til at hænge bedre sammen. Men drømmen om at blive hundefrisør hang bare ved, og i år 2017 begyndte jeg så, sideløbende med mit fuldtidsjob på Telenor, at tage kurser i klipning/trimning af forskellige hunderacer for derefter at øve mig på alle de hunde, jeg overhovedet kunne komme i nærheden af og fik lov til at prøveklippe. I takt med at jeg faktisk selv havde følelsen af, at jeg blev bedre og bedre til at klippe/trimme hundene for hver gang samtidig med, at tilbagemeldingerne fra ejerne var ret så positive, fik jeg så meget blod på tanden, at jeg endnu engang aktivt gik i gang med at undersøge mine muligheder indenfor branchen, og herunder også, hvad selve hundefrisør-uddannelsen indebar.\nJeg kunne læse mig frem til, at hundefrisør-uddannelsen var opdelt i tre; oplæring i klipning/trimning af de forskellige hunderacer – undervisning i salg og service – oplæring i at drive forretning. Da jeg er butiksuddannet og har arbejdet i butik i hele min hidtidige karriere, følte jeg ikke, at jeg havde behov for undervisning i salg og service, og ligeledes heller ikke oplæring i at drive forretning, da hele min familie er selvstændige, og jeg derved ville kunne få al den nødvendige vejledning i forbindelse med at starte op som selvstændig af dem.\nPludselig bød den længe ventede mulighed sig, at jeg kunne få min egen hundesalon hjemme på min private bopæl – og så greb jeg chancen! Til trods for manglende uddannelse følte jeg, med mine knap 100 prøveklip og adskillige kurser i bagagen, at jeg var godt rustet til opgaven, og glædede mig bare hel vildt til at komme i gang.\nJeg hedder Sanne og er fra årgang 1986. Jeg bor sammen med min mand Michael og vores tre sammenbragte børn Mikkel, Signe og Sarah – og selvfølgelig vores to firbenede uldtotter Nala og Charlie. Nala er en goldendoodle, som elsker at komme med Michael på jagt, og Charlie er en blandingshund mellem bomuldshund/minipuddel/chihuahua, og er en rigtig skødehund, som har det bedst på sofaen eller i sengen under dynen. I fritiden elsker jeg at være sammen med familien og gode venner, og derudover løbetræner jeg og går lange ture med hundene så ofte, tiden er til det.


Er du vild med Assos GT FF1? Er du på udkig efter en online specialist i cykel udstyr?, Kig hos bikeinn. der er autoriseret Assos forhandler, alle vores cykel varer, er dækket af fabriksgaranti fra Assos. Vælg en Dametøj kategori og find alle de mulige Dametøj varer vi har. Hvis du er tvivl, kan du kontakte os via telefon eller e-mail.


Med stor festivitas blev vandpytten ved DaVinci indviet og det har i den forløbne sæson været gratis at ligge i ”kanalen”. Kommunen har været meget langsommelig med at fortælle hvad planerne er fremover, om det fortsat skal være gratis. Det vil være en urimelig konkurrence til Sejlklubben og det må jo betyde at det også skal være gratis at ligge i de kommunale havne, fx Fiskerihavnen og Øster Hurup 😉\nFormanden syntes også at der var grund til at hæfte sig ved en anden stor præstation 😊 nemlig Jan Pedersen og kærestens tur i ynglingen til Samsø – enten var der vikingeblod i årene eller også var kærligheden stor.\nAmbitionsniveauet svarer til de foregående års. - Der opspares til kommende havneprojekter. - J70-gruppen får fortsat tilskud, efter aftale. - Der hensættes til 75-års jubilæum.\nSenest opdateret: 15. november 2017


→ Billige Tapetopbløder fra de bedste danske webshops – Klik her\nDe fleste online shops tildeler i øjeblikket en række forskellige billige leveringsløsninger til tapetopbløder. En af de mest anvendte er i dag at få bragt ordren til en pakkeshop, som giver dig mulighed for at hente din nyindkøbte vare den dag der passer dig. Fragtmuligheden er altså rigtig enkel, og tit tilmed den billigste fragtmetode.\nDu kunne også overveje at vælge at få sendt til din lejlighed eller ud på din arbejdsplads. Leveringsformen er undertiden en smule dyrere, men ydermere meget gnidningsløs med tapetopbløder online. Den mest betalelige løsning kan ikke modsiges at være at hente pakken selv, men det betinges af at du fysisk befinder dig nær online forretningens byggecenter, fx Jem og Fix, Silvan, Bauhaus eller Harald Nyborg.\nFragttiden på tapetopbløder kan vise sig at være særligt essentiel forudsat vi behøver din pakke fluks, så derfor er det rimelig essentielt at man undersøger den anslåede leveringstid ved tapetopbløder. Adskillige internet virksomheder – eksempelvis Harald Nyborg, Silvan, Jem og Fix og Bauhaus – yder billig levering på næste hverdag på mange af deres produkter online, men som ikke desto mindre er påkrævet at handlen gemmenføres forinden et konkret tidspunkt, sådan at de højst sandsynligt kan nå at få pakken skippet afsted forud for at lagermedarbejderne tager hjem.\nNogle shops på nettet frembyder gratis fragt på tapetopbløder online, men undertiden er det under forudsætning af at man indkøber for et konkret beløb. I øvrigt skulle man beslutte sig for den mest billige fragtløsning, hvilket oftest vil være at få leveret varerne til et afhentningssted.\nAdskillige webshops tildeler afhentning hvor du køber billig tapetopbløder hjemmefra og selv henter i byggemarkedet. Eksempelvis 10-4, Davidsen, Silvan, XL-Byg, Jem og Fix, Bauhaus, Harald Nyborg, Stark og Bygma. Byggecentrene udlover blandt andet klik-og-hent på tapetopbløder i disse områder:\nTilst, Vordingborg, Kolding, Birkerød, Køge, Gentofte, Vanløse, Hobro, Nørresundby, Kokkedal, Helsingør, Søborg, Risskov, Esbjerg, Kalundborg, Thisted, Brabrand, Hjørring, Holbæk, Odense, Aalborg, Korsør, Ikast, Fredericia, Hvidovre, Brønshøj, Værløse, Frederikssund, Nærum, Gladsaxe, Middelfart, Varde, Silkeborg, Glostrup, Ishøj, Højbjerg, Greve, Rønne, Lystrup, Slagelse, Vejle, Jyllinge, Stenløse, Herning, Albertslund, Horsens, Hedensted, Frederiksberg, Nyborg, Taastrup, Roskilde, Struer, Lillerød, Charlottenlund, Solrød Strand, Haderslev, Grenaa, Randers, Ringsted, Herlev, Aarhus, Holstebro, Skanderborg, Farum, Frederikshavn, Nakskov, Haslev, Ballerup, Næstved, Hørsholm, Valby, Dragør, Viborg, Brønderslev, Odder, Rødovre, Aabenraa, Virum, Tårnby, Frederiksværk, Ølstykke, Svendborg, Lyngby, Rudersdal, Skive, København, Nykøbing Falster, Hedehusene, Brøndby, Åbyhøj, Allerød, Vallensbæk, Hillerød, og Sønderborg, .\nAfhentning for tapetopbløder er muligt i de fleste regioner af Danmark: Jylland (Vestjylland, Nordjylland, Syddanmark, Sønderjylland, Sydjylland, Midtjylland, Østjylland), Sjælland (Nordsjælland, Sydsjælland, Bornholm, Vestsjælland, Amager, Falster, Lolland, Midtsjælland, Hovedstaden, Østsjælland) og Fyn (Midtfyn, Vestfyn, Nordfyn, Sydfyn, Østfyn).\nNår vi kigger i statistikkerne bliver det markant, at folk som regel søger eksempelvis billig tapetopbløder og tapetopbløder tilbud. Foruden dette oplever vi som regel mennesker efterspørge bl.a. tapetopbløder online, køb tapetopbløder samt tapetopbløder priser, plus de kendte byggecentre som Jem og Fix, Silvan, 10-4, Bauhaus, Stark, Davidsen, XL-Byg, Harald Nyborg og Bygma.\nDet er yderst enkelt for alle at sammenligne tilbud på billige tapetopbløder online fra forskellige internet virksomheder, og derfor har mange internet butikker ikke kunne slippe for at tvinge priserne på tapetopbløder en hel del, og endda garantere portofri levering.\nDet kan dog alligevel blive smart at kigge forbi nogle forskellige internet forretninger efter tilbud og rabatter på tapetopbløder online inden du gennemfører din handel, sådan at du er på den sikre side med at antage den mest betalelige pris. Kig ikke bare hos de velkendte byggemarkeder som Bygma, Silvan, Harald Nyborg, Jem og Fix, Bauhaus, Stark, Davidsen og XL-Byg.\nDu må dog ikke undervurdere, at såfremt en webshop annoncerer billige tapetopbløder online til en tilbudspris som virker ekstraordinært fordelagtig, er det mange gange være et karakteristika der viser en uærlig e-shop. Bestillinger med betalingskort er imidlertid indbefattet af en lov, som beskytter køber imod svindlende shops på nettet.\nVi tilråder generelt handler med kort eller betalinger med mobilen. Alternativt bør du udnytte en billig afbetalingsløsning fra f.eks. ViaBill, når du agter at afdrage beløbet til tapetopbløder over flere uger. Det foreslåes som regel hos nichefokuserede webshops, men ikke de velkendte byggecentre som eksempelvis Stark, Jem og Fix, Silvan, Davidsen, Bauhaus, 10-4, Harald Nyborg og XL-Byg.\nNår der ses på søgedata er det klart, at online shoppere ofte søger for eksempel tapetopbløder tilbud og tapetopbløder priser. Foruden dette ser man ofte netshoppere søge efter blandt andet køb tapetopbløder, billig tapetopbløder samt tapetopbløder online.\nTrustpilot bringer dig de facto solide chancer for at kortlægge mange tidligere konsumenters bedømmelser og på grund af dette stiller vi forslag om, at du tjekker e-handlens ratings forinden du bestiller billige tapetopbløder online.\nFacebook præsterer også ret så pæne chancer for at få indblik i online webshoppens troværdighed. Her ses endda firmaer på nettet hvor folk kan levere en anmeldelse af købsoplevelsen, som også må anvendes til at vurdere hvor tilfredse kunderne er.\nFør folk shopper billige tapetopbløder online hos en internet butik kunne man for at være på den sikre side kigge på netshoppens betingelser, det er dog mange gange ikke særlig interessant, særligt ved de store byggemarkeder som Bauhaus, 10-4, Davidsen, Bygma, Stark, Silvan, Harald Nyborg, XL-Byg og Jem og Fix.\nEn nem løsning kunne derfor være at se om internet forretningen er godkendt af e-mærket, da det længe har været et signal om at e-handlen tilslutter sig de officielle regler, tillige med at forretningen fra tid til anden undersøges af fagmænd som mestrer de gældende bestemmelser.\nDerudover giver det dig anledning til at få hjælp, hvis du bliver udsat for dilemmaer som følge af din handel med tapetopbløder. Tillige er det at foretrække at du er på vagt for de mest centrale forhold der kan influere på købet af tapetopbløder online, som eksempelvis hvilken byttepolitik netshoppen lover.\nHer er det tillige afgørende, at man altid gemmer ens ordrekvittering, således man altid kan bevise sit køb af tapetopbløder, uagtet om man bestiller ved Harald Nyborg, Jem og Fix, 10-4, Bygma, XL-Byg, Bauhaus, Silvan, Stark eller Davidsen.


Ny indgang giver karakter | Gør Det Selv\nVinduer og døre Døre Hoveddør Ny indgang med masser af snedkerdetaljer\nAf Anders Utsten – 15. februar 2010\nDer er uden tvivl mange gode og praktiske grunde til, at vores svenske naboer ofte sætter en lille overdækket indgang på deres træhuse. Den åbne tilbygning giver læ for regn og sne, mens man finder nøglen frem, et tørt sted at sætte tasker fra sig, meget ofte et sted at sidde, mens man trækker støvlerne af – men kun let afskærmet for den værste vind, så en indbrudstyv ikke skjult bag lukkede vægge kan bryde ind gennem den aflåste hoveddør.\nMen den overdækkede indgang – der faktisk hedder et bislag – er meget mere end en praktisk foranstaltning. Den er en detalje, der giver huset karakter – eller mangel på samme, når det går galt.\nSå hvis du beslutter dig for at forkæle dit træhus med et bislag, som vi her viser en enkel opskrift på, så tag dig god tid til at finde den rette størrelse, placering og udformning til lige netop dit hus. Den udgave, vi bygger, kan være helt rigtig på dit hus – men også helt forkert. Så tag dig god tid.\nSe dig om på en lang tur, eller gå på opdagelse i nabolaget, hvis der ligger tilsvarende huse. Andre må have løst opgaven på en måde, du kan hente inspiration i. Og tegn så huset med den planlagte udbygning – eller leg med billederne på din computer, hvis det er lettere for dig.\nHuset, som vi på siderne her forsyner med et bislag, er fra begyndelsen af 1900- tallet, så vi koncentrerede os om huse på samme alder, da vi var ude at hente inspiration og studere byggeskik. Og nyd så, at der ikke er voldsomme konstruktionsmæssige krav til den lille forstue, men rigelig plads til den pynt, svenskerne kalder snedkerglæde.\nDe tekniske udfordringer er hurtigt overskuet med træ i standardmål og enkle samlinger uden beslag, og derefter er det sjovt at lege med små detaljer som affasninger på stolperne, et lavt stakit og en sol i gavlen. De detaljer, der er så meget andet end praktiske grunde til.\nKvistens gulv bygger vi som en ramme af trykimprægneret træ, som vi skruer terrassebrædder fast på.\nRamme og gulv hviler på et stabilt lag granitskærver og det gamle betontrin foran døren - det slipper vi samtidig for at skaffe væk.\nRammen skruer vi fast i huset, før de sidste brædder lægges på plads. Skelettet med lodrette stolper og den vandrette ramme øverst skrues også fast i huset senere - men vi gør altså ikke noget stort nummer ud af at forankre fronten i frostsikker dybde med egne fundamenter. Skulle de med tiden give sig nogle millimeter, kan den åbne konstruktion nemt følge med og vride sig det nødvendige.\nEfter at have målt, tegnet og regnet skærer vi træet til bundrammen op og samler det med 100 mm skruer – rustfri, fordi vi bruger trykimprægneret træ. Fronten og siderne bygger vi af 45 x 95 mm, resten af 45 x 70 af hensyn til det gamle trin.\nUndervejs tjekker vi jævnligt, at rammen er i vinkel, ved at tage krydsmål – afstanden diagonalt fra hjørne til hjørne skal være den samme på begge ledder. Og her, hvor vi bygger i det fri, skal vi også tjekke, at rammen ikke vrider sig\nGræs og muld fjernes, hvor rammen skal ligge – du skal være nede ved et stabilt underlag, før du fylder skærver på. Skærverne griber godt ind i hinanden og giver en stabil bund, hvis laget ikke bliver tykkere end 2-3 gange skærvestørrelsen.\nSelv om skærverne dræner godt, løfter vi rammen op på flade sten i højde med det gamle trin. Ud over at vi undgår et tykt – og derfor mindre stabilt – lag skærver, sikrer vi god ventilation under rammen, og det holder den tør og sund.\nNu skrues terrassebrædderne på rammen. Vi løfter den ud, så det er lettere at komme til. Brædderne skrues fast med rustfri skruer, gerne med fræseribber og skærespids, så du ikke skal bore for. Hold 5-6 mm luft mellem brædderne.\nBrædderne retter vi af med ét langt snit i hver side – det er hurtigere, lettere og mere præcist end at skære hvert enkelt bræt af i rette længde, før det skrues fast. Her bruger vi en dyksav med skinne, du kan også køre en rundsav langs et bræt.\nGulvet lægges på plads og gøres fast i huset. Vi har ventet med at sætte de sidste brædder på rammen, så vi kan sætte skruerne gennem rammetræet. Vi bruger store franske skruer, som vi kan stramme på den snævre plads.\nInden vi lægger de sidste brædder på gulvet, lægger vi en plankestump ned i hullet foran dørtrinet – sådan et hul vil der ofte opstå. Stumpen skruer vi fast til rammen, så den vil understøtte det yderste bræt. Det skæres, så det passer i åbningen.\nSkær samlingen med kapsaven\nDen vandrette ramme oven på stolperne samler vi “halvt i halvt”. I stedet for at skære snittet fra enden af stolpen, som man gør med håndværktøj, fjerner vi det meste af træet med en tæt række snit i kapsaven.\nTeknikken kræver, at saven har dybdestop og udtræk. Når vi har stillet dybden til det halve af stolpens tykkelse, kan vi trykke klingen i bund og føre den frem og tilbage, så vil den efterlade et lige snit.\nDe smalle rester af træ mellem snittene slår vi af med en hammer, og så kunne vi glatte fladen med et stemmejern, men vi finpudser i stedet fladen med kapsaven!\nDet træ, der skal fjernes for at lave den planlagte samling, skæres igennem med en tæt række snit i kapsaven.\nNår de smalle rester er slået af, kan bunden “fræses” ved at bevæge den under den roterende klinge.\nDe lodrette stolper og den vandrette ramme på dem bygger vi af 70 x 70 mm trykimprægneret træ. Især bunden vil risikere at stå meget fugtigt, men med den rigtige imprægnering og grunding før slutmalingen kunne vi også have brugt ubehandlet træ.\nHøjden skal naturligvis være, så selv ens høje venner ikke slår hovedet imod overliggeren, men indrettes efter huset, så kvisten ikke bliver for dominerende.\nFor at kvisten skal passe til det gamle hus, giver vi stolperne en bred fas over stakittet, før vi rejser dem. Da stakittet ikke skal hindre nogen i at falde, vil vi kun gøre det 78 cm højt - vi skærer så fasen fra 88 cm over gulvet og op.\nStolper og remme til skelettet saves ud – husk, at de vandrette remme skal være i fuld længde, så de kan samles “halvt i halvt”. Den ene ende af det imprægnerede træ retter vi kun lige netop af, så den kan sættes nede, hvor der er mest fugtigt.\nDe markante fase på stolperne skærer vi med vores dyksav – en rundsav eller stiksav styret hen langs et bræt kan også klare opgaven. Fasen vil vi have til at begynde 10 cm over stakittets håndliste og slutte 10 cm under remmen.\nFasen afsluttes i begge ender med en runding, som vi snitter med en kniv – du kan også bruge stemmejernet. Er du gode venner med din overfræser, kan du naturligvis også lave affasningerne med den og undgå at save de lange skrå spor.\nDe klargjorte stolper skruer vi fast i gulvet med skråtstillede 80 mm skruer. Den ende, der ikke er kortet af, sættes i bunden. De forreste stolper er alt andet end stabile nu, men det går over, når de forbindes foroven.\nDen forreste rem placerer vi først. Vi er omhyggelige med, at afstanden mellem stolperne bliver lige stor oppe og nede, inden vi skruer remmen fast med en 90 mm skrue ovenfra. Inden remmen i siden lægges op, giver vi samlingen lim.\nSamlingen sikres med endnu en skrue ovenfra – denne gang gennem begge remme og ned i stolpen. Det hele er ikke meget mere besværligt end at samle med byggebeslag – og beslagene ville stå rigtig dårligt til den gamle byggestil.\nInd mod huset er det hele lidt enklere – her skrues stolperne direkte ind i væggen, og remmen skrues fast i stolpen ovenfra. For at nå langt nok ned i stolpens endetræ kan du forsænke skruen halvt ned i remmen, når du borer for.\nNu skal vi samle de spær, der skal bære taget. De bygges af 45 x 95 mm høvlet træ - her bruger vi ikke trykimprægneret.\nForoven skærer vi spærtræet med en af kapsavens faste indstillinger, den på 22,5 grader. Det bliver så taghældningen, som også passer fint til huset.\nLængden bestemmes af, at vi gerne vil have et udhæng på cirka 25 cm - og det bringer samtidig tagets underkant nogle centimeter ned under husets tag.\nVi bygger til danske forhold, så vores spær samler vi med 8 mm krydsfiner på hver side. En større tilbygning eller en større risiko for sne kræver en kraftigere samling, fx med tykkere krydsfiner skåret som en trekant.\nSpærtræet skæres med kapsavens faste indstilling på 22,5 grader i de ender, der skal samles i rygningen, mens underkanten skæres vinkelret over. Teknisk vil to spær være nok, men vi laver tre for at få kvisten til at se mere helstøbt ud.\nSpærene samles og forstærkes med krydsfiner på begge sider. Forstærkningerne, der svarer til de langt stærkere sømplader eller skruebeslag i større spær, kan du skære ud med spærene som skabelon – de bør være 135 grader.\nFinerpladerne giver vi et uhøjtideligt svaj i enden – det er ren pynt.\nSpærene skal hvile i hak ned på tagremmen. For at finde ud af, hvor de skal skæres, spænder vi det yderste spær fast med tvinger og streger op til udskæringerne. Når de er skåret i det første spær, kopieres de over på de to andre.\nEnhåndsbetjente spændetvinger er ideelle til opgaven.\nSadelhakkene gør konstruktionen stærkere – og så sænker det taget lidt længere ned over underbygningen, så det ikke ligner en for lille hat højt på et hoved. De to yderste spær skrues fast – det tredje tættest ved huset venter vi lidt med.\nVi skal skære ud i taget på huset for at kunne samle de to tage. For at se, hvor vi skal skære, fører vi spærenes højde over på taget med vores retskinne – du kan også bruge et bræt. Løft stregen, så der bliver plads til tagpladen på kvisten.\nFørst skærer vi tagpladerne – derefter fjerner vi også undertaget i den del, der ligger uden for væggen, altså hele udhænget. Pladerne kan skæres med en vinkelsliber eller twincutter, mens en bajonetsav er god til undertaget.\nHusk at beskytte dig mod gnister fra pladerne.\nTagspærene gøres nu fast alle tre. I vores hus kommer taget på kvisten til at gå lidt ind over undertaget på det gamle hus, i andre tilfælde vil hele kvisten befinde sig uden for væggen. Du må med andre ord også her være klar til at improvisere.\nTaget bygger vi af brædder med fer og not, som vi lægger tagpap på. Du kan også lægge tagpap på krydsfiner - så skal du vælge en plade beregnet til formålet.\nDet afgørende punkt er naturligvis at få gjort overgangen mellem det gamle og det nye tag tæt. Havde vi på kvisten lagt bølgede plader som på huset, skulle vi have lagt en egentlig skotrende, men her handler det om at få løsnet pladerne på det gamle tag, så vi kan skyde tagpappet godt op under dem, mindst 10-15 cm.\nDet nye tag lægger vi to lag tagpap på, det giver et meget holdbart tag. Tagpap har jo den fordel, at man altid kan lægge en ny belægning ovenpå, hvis man på et tidspunkt vil ændre udseendet på huset.\nBrædderne på taget bygger vi på nedefra og op - efter først at have rettet tagspærene ind og fikseret dem med et midlertidigt bræt øverst. Om du skruer eller sømmer, er helt efter eget valg, bare det bliver pænt - taget ses nedefra.\nSom ved gulvet venter vi med at korte brædderne af, til hele fladen gjort fast. Derefter er det nemt at rette hele kanten af på én gang med 30 cm udhæng, uanset om man så skærer med en dyksav, en rundsav eller bare en fukssvans.\nNederst sætter vi et metalprofil - det kaldes en tagfod. Det giver en pæn afslutning og sikrer, at vandet drypper videre ned. Derefter sætter vi langs kanten ved gavlen en trekantliste, som betyder, at tagpappet kan bøjes op uden at knække.\nVindskederne sætter vi på enden af brædderne - de støtter så også på trekantlisterne. Til pynt skærer vi de nederste hjørner af med vandrette snit. Når vi lægger tagpappet ud, kan vi trække det helt op til overkanten af vindskederne.\nOversiden af vindskederne dækkes med et nyt metalprofil - ligesom ved tagfoden er det beregnet specielt til opgaven og har navn efter den. De ret korte stykker lægges nedefra og op, og ved rygningen foldes det omhyggeligt.\nFør to stykker vindskede profil samles, skæres hjørnerne på det underste af.\nStakit og bænk\nStakittet rundt om vores bislag holder sammen på det og giver en følelse af rum - men det er mest for et syns skyld. Skulle det for alvor hindre folk i at falde ud over en høj kant, ville vi både gøre det højere og gøre det bedre fast i stolperne.\nDet bygges i løse sektioner, og bortset fra håndlisterne er det hele bygget af høvlede lister på 22 x 45 mm.\nBænken er rigtig rar at have i det lille indgangsparti og gør det - ligesom stakittet - til mere end bare et halvtag foran hoveddøren. Den bygger vi af fire lister på 28 x 70 mm. For at få plads til bænken og undgå at komme for tæt på vinduet har vi sat kvisten lidt til venstre for døren. Man må improvisere.\nStakittet bygges op af korte og lange stykker af samme liste. I vores tilfælde har vi skåret de korte stykker 16 cm lange - med en lille spids, det er en traditionel teknik - mens de lange stykker er 69 cm lange.\nDe lodrette lister i stakittet holdes oppe og nede sammen af tilsvarende lister på begge sider. Det hele sømmes (eller skrues) sammen fra indersiden. De vandrette lister i bunden giver vi en skrå kant, så vandet løber af.\n60 mm søm eller skruer sættes i fra indersiden.\nDe færdige sektioner sættes op mellem stolperne. For at undgå, at de fugtes op fra undersiden, lægger vi et par afstandsklodser (45 mm) under dem, mens vi gør dem fast.\nStakittet gør vi fast med skrå skruer oppe og nede. Da de mest er til pynt, nøjes vi med de samme 55 mm skruer, vi brugte til gulvbrædderne. De to sektioner i fronten kræver hver en ny kort stolpe, som vi skruer fast med skrå skruer.\nHåndlisterne runder vi selv på oversiden. Vi bruger de samme 45 x 95 mm planker som ved tagspærene. Profilen tegner vi på endetræet, inden vi går i gang med elhøvlen. Du kan fint bruge en gammeldags høvl. Slut med slibepapir.\nHåndlisterne skrues fast med skrå skruer nedefra. Det er pænest, og du slipper for splinter i hænderne. Hold listen fast med spændetvinger, mens du skruer, så den rækker lige langt ud på begge sider. Stolpens top lukkes med en færdig “hat”.\nDen korte bænk behøver kun støtte i siderne. Her sætter vi et par 28 cm lange bærestykker af samme planke, som bænken laves af, 28 x 70 mm. Forkanten skærer vi skråt af, så den ikke ses så tydeligt, inden den sættes op med skruer.\nDe fire planker til sædet rettes af i kanterne, så de ikke giver splinter, og den forreste rundes måske ekstra, så den er rarere at sidde på. Plankerne gøres fast med skrå skruer nedefra, så vi undgår synlige skruer. Vi holder 6 mm luft mellem dem.\nPynt og sjov\nNu kunne vi lægge snedkerværktøjet fra os og gribe pensler og malerbøtte - men når nu vi alligevel leger med de svenske traditioner, hvorfor så ikke slippe en ganske lille smule snedkerglæde løs og blive i stilen?\nVi gør det lidt diskret med enkle buer i hjørnerne og en klassisk sol over vores indgang. Buerne skærer vi af et bræt på 22 x 220 mm. Om vores buer vil passe til dit hus og din kvist, det kan vi jo ikke sige - det kan være, du vil lege mere.\nTil solens stråler bruger vi nogle rester af de 22 x 45 mm lister, som vi byggede stakittet af. Selve den opstående - eller nedgående, alt efter temperament - sol skærer vi ud af samme bræt som buerne.\nDe seks buer til hjørnerne skærer vi ud med stiksav. De to yderkanter skal være i ret vinkel, ellers er der frit slag. Efter at have skåret dem ud pudser vi dem let med slibepapir. For at undgå, at de flækker, når vi sætter dem op, borer vi for og forsænker.\nMed en smal klinge til buer er stiksaven ideel til de frie former.\nStrålerne i solen gør vi i første omgang fast i spæret. Først i næste runde gøres de alle fast i solen, hvor de mødes. Det betyder, at samlingen ikke ses fra forsiden, kun i skyggen på bagsiden, så den behøver ikke være vildt præcis.\n• Granitskærver til underlag\n• Belægningssten til at sætte tilbygningen på\n• 45 x 95 mm trykimprægneret træ til bundrammen – og i vores tilfælde 45 x 70 mm, hvor rammen hviler på trinet\n• 28 x 120 mm terrassebrædder\n• 70 x 70 mm trykimprægneret træ til stolperne og de vandrette remme under taget\n• 45 x 95 mm træ til tagspær – og til håndlisterne\n• 8 mm krydsfiner til at forstærke tagspærene i top\n• 22 x 95 mm brædder med not til taget\n• Tagfodsprofil i aluminium\n• Trekantliste til gavlen\n• Selvklæbende tagpap\n• 22 x 120 mm træ til vindskederne\n• Vindskedeprofil i aluminium\n• 22 x 45 mm træ til stakittet\n• 28 x 70 mm træ til bænken\n• Færdige stolpehætter\n• 22 x 220 mm træ til buer og sol\n• Diverse skruer, søm og lim\nCirka 5000 kroner - for den enkle udgave her\nDet er godt at have arbejdet med træ før, men du kommer langt med enkle midler. Den store udfordring vil ofte være at bygge taget på kvisten sammen med taget på huset.\nForstuekvist som i Sverige\nGulvet i vores bislag måler 200 x 120 cm, og dimensionerne på vores træ passer fint til den størrelse. Bygger du en væsentligt større tilbygning, må du gå op i kraftigere tømmer. Længdemålene vil variere fra sted til sted, så vi har udeladt dem - det afgørende er principperne.\nDu skal ikke tage dig af, om du ikke kan finde træ, der lige måler 70 x 70 eller 45 x 95 mm. Især de lidt grove reglar kan lige så ofte være høvlet ned til fx 71 x 71 eller 47 x 95 mm.\nBislag uden bier\nVi taler på skift om indgang, kvist og bislag. Det korrekte er bislag - med “bi-” som i bivogn og bismag. Men det svenske ord förstukvist forstår de fleste nok bedre, selv om kviste i Danmark sidder på taget!\nPræcis halvt ned i stolpen\nNår du skærer ud til hjørnesamlingen i den vandrette ramme, kan du tjekke dybden på snittet på en stump træ, du ikke skal bruge. Sav fra begge sider samme sted - så skal de to snit lige mødes.\nStilfærdige snit i tagpladerne\nHvor vinkelsliberen vil rykke i pladerne, skærer twincutteren helt anderledes fredeligt gennem dem med sine to modsatkørende klinger. Se på www.adamant-twincutter.com\nPap er let at lægge - og let at ændre\nVi overvejede naturligvis at lægge plader på kvistens tag, der svarede helt til dem på selve huset. Men de var ikke lige til at finde - og vi kunne i øvrigt godt få lyst til at skifte hele taget en dag, hvor der bliver tid til det.\nBegge dele taler for vores tagpap. I første omgang er det diskret og pænt og falder tilstrækkeligt ind i billedet med de mørke plader - og så er det meget nemt at bygge videre på, hvis vi bestemmer os for det i fremtiden.\nDer er ingen grund til at rode med flydende asfalt og levende ild, når du lægger tagpap på det lille tag. Vi bruger selvklæbende tagpap, som kun sømmes i yderkanterne.


Dramaet Om Shay Martinez Af Amanda Dam Drescher → Køb bogen billigt her\nDramaet Om Shay Martinez - Amanda Dam Drescher - Bog\nLøgne og hårde sandheder er ikke nok til at få Justin Hawkins til at opgive noget – og da slet ikke pigen med den hjemsøgende fortid, som han brænder for at komme under huden på. Skæve smil... Læs mere.\nNår man handler på Internettet er sikkerheden kolossal vigtig, og det er naturligvis noget, vi vægter højt. For at give dig tryghed når du køber hos Gucca.dk, anvender vi naturligvis kun en NETS godkendt løsning for online betaling. Derfor er køb og betaling online helt sikkert hos Gucca.dk.\nNår vi skriver 30 dages fuld returret, så mener vi det naturligvis på alle vores varer. Så fortryder du af en eller anden grund dit køb, og ikke ønsker at beholde din vare, kan du selvfølgelig returnere dine varer og få dine penge refunderet. Du er naturligvis velkommen til at kontakte os, såfremt du måtte have spørgsmål, inden du returnerer en vare.\nVi har den klare holdning, at det er meget vigtigt, at du som kunde får din vare tilsendt hurtigt og sikkert. Vi knokler for, at du får din vare leveret indenfor 1-2 hverdage, såfremt varen er på lager. Du kan altid se den præcise lagerstatus på det enkelte produkt. Tag fat i os såfremt du alligevel måtte være i tvivl om leveringstid eller lagerstatus for et produkt.\nHandler du hos Gucca, så kan vi tilbyde dig at vælge mellem adskillige former for betaling. Du kan altid benytte netop den mulighed, der passer bedst til dig. Uanset hvilken betalingsmetode du benytter, kan du sikkert og trygt købe hos os. Alle vores betalingsmuligheder kan du se her. Husk at pengene først trækkes fra din bankkonto, når vi afsender varen til dig.\nSkulle det ske, at du har spørgsmål eller problemer undervejs, så tag endelig kontakt til os. Bemærk at vi er åben for henvendelser alle hverdage mellem 10-15, og vi er altid klar til at hjælpe dig - med et smil og godt humør.\nNår du køber hos os, kan du bagefter spore, hvor langt din forsendelse er kommet. Når dit køb er helt fuldendt, kan du bagefter tilgå din personlige ordreside. Her kan du følge med i, hvornår din vare sendes afsted. Når vi sender din pakke, vil du samtidig få en mail med leveringsinformation fra os.\nDramaet Om Shay Martinez, Bøger, Bog\nDin anmeldelse af Dramaet Om Shay Martinez\nproduct_stock_no product_offer_no product_preorder_no\tproduct_buyable_yes product_group_bog path__forside path__bøger path__skønlitteratur path__amandadamdrescher path__dramaetomshaymartinez\n209,95 krSandheden Om Shay Martinez - Bog\n209,95 krKampen Om Shay Martinez - Bog\n349,95 krMed Hjertet Som Kompas - Bog\n249,95 krBag Om Dagbogen - Bog


Værdiansættelsesdrivere - Definition, eksempler og vigtige takeaways\nVærdiansættelsesdrivere henviser til faktorer, der øger værdien af en virksomhed i tilfælde af en salgsmulighed. Virksomhedsejere skal overveje væsentlige faktorer for at øge pengestrømme Cash Flow Cash Flow (CF) er stigningen eller faldet i mængden af penge, som en virksomhed, institution eller person har. I finansiering bruges udtrykket til at beskrive mængden af kontanter (valuta), der genereres eller forbruges i en given tidsperiode. Der er mange typer CF, samt reducerer risikoen og forbedrer dermed den samlede værdi af virksomheden. De er nødt til at begynde at overvåge deres virksomheds værdi et antal år, før de overvejer en exit Forretningsudgangsstrategi En forretningsudgangsstrategi er en plan for overgang af ejerskab til en anden virksomhed, person eller investor. Afgangsstrategier inkluderer salg af virksomheden eller overdragelse til en anden person,via arv. .\nDet er afgørende for et privat firma Privatholdigt selskab Et privat selskab er et selskab, hvis aktier ejes af enkeltpersoner eller virksomheder, og som ikke tilbyder investorer egenkapitalinteresser i form af aktier, der handles på en offentlig børs. ejer til at anerkende og værdsætte drivkræfterne for værdiansættelse, der forbedrer pengestrømme og reducerer de risici, der er knyttet til forretningen. Der er adskillige værdidrivere, der kan tilskrives en virksomhed, hvoraf nogle er specifikke for bestemte brancher. Nedenfor er nogle af de universelle værdiansættelsesdrivere.\nFinance's Business Valuation Modelling Course opdeler trin for trin de metoder, der anvendes af Financial Analyst Hvad er en Financial Analyst Job til forretningsværdiansættelse.\nEksempler på værdiansættelsesdrivere\nOmkostningerne pr. Enhed falder typisk med en stigning i produktionen. Det kan være gennem spredning af kapacitetsomkostninger over større mængder eller gennem mængderabatter. En virksomhed skal udnytte de interne stordriftsfordele Stordriftsfordele Størrelsesfordele refererer til den omkostningsfordel, som en virksomhed oplever, når den øger sit produktionsniveau. Fordelen opstår på grund af det omvendte forhold mellem faste omkostninger pr. Enhed og den producerede mængde . Jo større produktionsmængde, jo lavere er de faste omkostninger pr. Enhed. Typer, eksempler styrer godt, der kan hjælpe det med at vokse.Virksomheder kan også realisere ekstra stordriftsfordele ved at indgå i et joint venture Joint Venture (JV) Et joint venture (JV) er en kommerciel virksomhed, hvor to eller flere organisationer kombinerer deres ressourcer for at få en taktisk og strategisk fordel på markedet. Virksomheder indgår ofte et joint venture for at forfølge specifikke projekter. JV kan være et nyt projekt eller ny kerneforretning, konsortium eller outsourcing for at forbedre dets købekraft samt lavere udgifter.\nSmå virksomheder uden store monetære ressourcer mangler normalt tilstrækkelige ressourcer til forskning og udvikling og har dermed svært ved at matche ændringer i teknologien på deres markeder. For det meste er sådanne virksomheder tvunget til at afsætte ressourcer til et par produktudviklingsprojekter eller afholde mange udgifter i den nærmeste fremtid. Resultatet er forældelse af produktet eller tjenesten, dårlig vækst og tab af markedsandel.\nImidlertid kan større virksomheder vise teknologisk ekspertise bedre gennem udvikling af produkter, der imødekommer nye kunders behov, og lokke kunder til at vælge moderne højtydende produkter.\n3. Produkt- og servicetilbud\nSelvom specialenheder normalt udvikler deres styrke ved at koncentrere sig om nichefelter, kan et sådant fokus føre til risici på grund af overdreven afhængighed af nogle få markeder og manglende diversificering. De største kunder i nogle af disse virksomheder kan vedtage en politik om kun at handle med leverandører, der tilbyder en bred vifte af produkter, der tvinger dem til enten at sælge ud til en større virksomhed eller udvide deres produkttilbud. Virksomheder bør stræbe efter at udvikle en blanding af tilbud.\nMindre virksomheder har normalt begrænset adgang til egenkapital og gæld. Virksomhedsledere og ejere af sådanne virksomheder har brug for at evaluere, hvilken type kapital de har brug for for at nå deres mål. De har brug for at vide, hvordan virksomheden er gearet i øjeblikket, om aktionærer kan være forpligtet til at yde personligt garantilån eller egenkapital, eller om de skal bringe en ekstern investor og udstede foretrukne aktier.\n5. Økonomiske resultater\nGennem finansiel analyse kan en virksomhed måle tendenser, identificere sine forpligtelser og aktiver og sammenligne dens tilstand og økonomiske resultater med lignende virksomheder. Årsregnskaber, der udarbejdes internt, kan forhindre ledelsens vurdering af resultaterne, hvilket fører til muligheden for potentielle købere, der sætter spørgsmålstegn ved datakvaliteten.\n6. Faglærte medarbejdere\nDygtig menneskelig kapital er afgørende for enhver organisation. Virksomhedens medarbejdere bidrager med færdigheder, kreative evner, erfaring og viden til virksomheden såvel som sundheden i virksomhedens kultur. Medarbejderne vil bestemme effektiviteten af produktion og levering af tjenester.\nAt have en solid og bred kundebase er vigtig for en virksomheds fortsatte levedygtighed. Når virksomheder vokser og blomstrer ved kun at levere service til deres største kunder, kan det øge deres afhængighed, indtil hvor en stor del af indtægterne kommer fra meget få kunder. Virksomheder skal styre fordelingen af kundekoncentration for at minimere risikoen for at miste en betydelig kilde til virksomhedens indtægter.\nVirksomheder påvirkes normalt af udviklingen og de økonomiske tendenser i de brancher, de opererer i. Virksomhedens ledelse har brug for at udvikle en god forståelse af de økonomiske faktorers indvirkning på deres branche, deres markedsandel og markedsposition og deres unikke og nichetilbud .\n9. Branding og marketingstrategi\nMarketing refererer til sammenhængen mellem kundernes behov og deres reaktion på en virksomheds produkter eller tjenester. En virksomhed med stærk branding vil forbedre sit salg gennem en stigning i markeds anerkendelse og også give det en klar retning, der hjælper med at forbedre driftseffektiviteten. En virksomhed skal binde sit brand til sin mission og strategiretning og være opmærksom på sine salgs- og marketingmangler og evner.\n10. Strategisk vision\nEt stort antal virksomheder formulerer simpelthen årlige budgetter uden at forsøge at sammensætte langsigtede forretningsplaner eller prognoser, der er i overensstemmelse med deres kunders behov, ansættelse, krav og demografi. Da værdiansættelse er tilbøjelig til fremtidige udsigter, skal ledelsen af virksomheden vedtage en strategisk vision, hvis de vil skabe værdi.\nAt tage et firma klar til salg tager normalt et antal år, især hvis du agter at give maksimal værdi for dit hårde arbejde. Kontinuerlig vurdering af de vigtigste værdiansættelsesdrivere i din virksomhed er central for dens succes, da det ikke kun vil forbedre værdiansættelsen af virksomheden, men også føre til en rentabel og mere effektiv virksomhed på lang sigt.\nSom illustreret ovenfor er der mange værdiansættelsesdrivere, som hver virksomhedsejer skal fokusere på for at undgå at efterlade penge på forhandlingsbordet, når de vil sælge.\nMarkedsværdimetode Markedsværdimetode Markedsmetoden er en værdiansættelsesmetode, der anvendes til at bestemme vurderingsværdien af en virksomhed, immaterielt aktiv, forretningsejerskabsinteresse eller sikkerhed ved hjælp af\nTransaktionsmultipler Transaktionsmultipler Transaktionsmultipler er en type finansielle metrics, der bruges til at værdiansætte en virksomhed. I en M & A-aftale foretages værdiansættelsen af en bestemt virksomhed af forskellige